ඊට අමතරව ගුවන් යානයක් කන්දකට කඩා වැටුණු පසු මගීන් දිවි ගලවාගත් ආකාරයත් විශ්වාස කරන්නට අපහසුයි.ඉතින් අර රෝඩ් රනර් කාටුන් එකේ වෘකයා වගේ, බෝම්බ ගැසුවත් නැවතත් දූවිලි ගසා දමා නැගිට පැස්බරා පස්සේ එළවනවා වාගේ මේ නළු කැලත් උස්සා පොළොවේ ගැසුවත්, කිසිවක් නොවූ ලෙස නැවත නැගිට නොනවතින ගුටි කෙළි සංදර්ශනයට සහභාගි වෙනවා.මෙම චිත්‍රපටය කෙසේ වෙතත් මේ නළුවන්ටම ගැළපෙන බුහුමණක් වන්නේ මොවුන් සියලු දෙනාගේම සිනමා ජීවිතය කැරකුණු හැටියට මේ එක්ස්පෙන්ඩබල්ස් ගැළපෙන නිසයි.මේ නළුවන් සියලු දෙනාම මුල් කාලයේ සැලකිය යුතු ක්‍රියාදාම චිත්‍රපට රැසකට දායක වී ජනප්‍රසාදය දිනා ගැනීමට සමත් වුවත් පස්සෙ පස්සේ ඔවුන් ගත් මුග්ද තීරණ හේතුවෙන් කාටුන් බඳු පුස් චරිත ගොඩකට දායක වී අවසානයේ මේ වාගේ අති විශාල මස්ගොඩවලින් පමණක් පිරුණු සිනමා විහිළුවලින් තම සිනමා දිවියේ අවසාන කාලය ගෙවා දමන්නට තරම් ඔවුන් පිරිහී තිබෙනවා.චිත්‍රපටයේ නම එක්ස්පෙන්ඩබල්ස්.